# ตำราประวัติศาสตร์จีนยี่สิบสี่ชุด

| *ตำราประวัติศาสตร์จีนยี่สิบสี่ชุด* |
| --- |
|  |
| จีน | 二十四史 |
|

| การถอดเสียง |
| --- |
| ภาษาจีนมาตรฐาน |
| พินอิน | Èrshísì Shǐ |
| กวางตุ้งมาตรฐาน |
| ยฺหวิดเพ็ง | Ji6sap6sei3 Si2 |
| หมิ่นใต้ |
| ฮกเกี้ยน เป่อ่วยยี | แม่แบบ:Zhwb |

 |
|  |

ตำราประวัติศาสตร์จีนยี่สิบสี่ชุด หรือ เอ้อร์ฉือซื่อฉื่อ (จีน: 二十四史; พินอิน: *Èrshísì Shǐ*; เวด-ไจลส์: *Erh-shih-szu shih*) เรียกได้อีกชื่อว่า เจิ้งฉื่อ (จีน: 正史; พินอิน: *Zhèngshǐ*; เวด-ไจลส์: *Chêng4shih3*) หรือ ตำราประวัติศาสตร์จีนดั้งเดิม เป็นตำราประวัติศาสตร์สมัยราชวงศ์อย่างเป็นทางการของจีน ครอบคลุมตั้งแต่ราชวงศ์แรกสุดเมื่อ 3,000 ปีก่อนคริสตกาลถึงยุคราชวงศ์หมิงในศตวรรษที่ 17

ซือหม่า เชียนขุนนางในยุคราชวงศ์ฮั่นได้ริเริ่มแบบแผนหลายอย่างของตำราประวัติศาสตร์กลุ่มนี้ แต่แบบแผนยังไม่ได้กำหนดตายตัวจนกระทั่งในยุคหลัง ๆ นับตั้งแต่ราชวงศ์ถังเป็นต้นมา แต่ละราชวงศ์จัดตั้งสำนักงานทางการเพื่อเขียนประวัติศาสตร์ของยุคก่อนหน้าโดยใช้บันทึกราชสำนักที่เป็นทางการ ส่วนหนึ่งเพื่อเชื่อมโยงยุคสมัยของตนเข้ากับยุคก่อนหน้า ในตำราประวัติศาสตร์ที่ปรับปรุงแก้ไขในยุคราชวงศ์ชิง ทั้งชุดประกอบด้วยหนังสือ 3,213 เล่มและตัวอักษรประมาณ 40 ล้านตัว ถือเป็นหนึ่งในแหล่งข้อมูลสำคัญเกี่ยวกับประวัติศาสตร์และวัฒนธรรมจีน

ชื่อ "เอ้อร์ฉือซื่อฉื่อ" ("ตำราประวัติศาสตร์จีนยี่สิบสี่ชุด") มีการใช้ตั้งแต่ปี ค.ศ. 1775 ซึ่งเป็นปีที่ 40 ในรัชสมัยของจักรพรรดิเฉียนหลง เป็นช่วงที่ *หมิงฉื่อ* ที่เป็นตำราประวัติศาสตร์ชุดสุดท้ายได้การแก้ไขจนเสร็จจนออกมาเป็นตำราประวัติศาสตร์ครบชุด

## ชุดตำราประวัติศาสตร์

| ชื่อชุด | ราชวงศ์ที่เกี่ยวข้อง | นักเขียนหลัก | ปีที่รวบรวม | หมายเหตุ |
| --- | --- | --- | --- | --- |
| *ฉื่อจี้* 史記 | ตั้งแต่ยุคของหฺวางตี้ถึงจักรพรรดิฮั่นอู่ | ซือหม่า เชียน (ราชวงศ์ฮั่น) | 91 ปีก่อนคริสตกาล | ส่วนหนึ่งของ*สี่ประวัติศาสตร์นิพนธ์ยุคแรก* (前四史) |
| *ฮั่นชู* 漢書 | ราชวงศ์ฮั่นตะวันตก

---

ราชวงศ์ซิน | ปาน กู้ (ราชวงศ์ฮั่น) | ค.ศ. 82 | ส่วนหนึ่งของ*สี่ประวัติศาสตร์นิพนธ์ยุคแรก* (前四史) |
| *สามก๊กจี่* / *ซานกั๋วจื้อ* 三國志 | วุยก๊ก / เฉาเว่ย์

---

จ๊กก๊ก / สู่ฮั่น

---

ง่อก๊ก / ตงอู๋ | เฉิน โช่ว / ตันซิ่ว (ราชวงศ์จิ้น) | ค.ศ. 289 | ส่วนหนึ่งของ*สี่ประวัติศาสตร์นิพนธ์ยุคแรก* (前四史) มีการขยายความอย่างมากโดยอรรถาธิบายที่แทรกเพิ่มในภายหลัง |
| *โฮ่วฮั่นชู* 後漢書 | ราชวงศ์ฮั่นตะวันออก | ฟ่าน เย่ (ราชวงศ์หลิวซ่ง) | ค.ศ. 445 | ส่วนหนึ่งของ*สี่ประวัติศาสตร์นิพนธ์ยุคแรก* (前四史) (前四史) |
| *ซ่งชู* 宋書 | ราชวงศ์หลิวซ่ง | เฉิ่น เยฺว (ราชวงศ์เหลียง) | ค.ศ. 488 |  |
| *หนานฉีชู* 南齊書 | ราชวงศ์ฉีใต้ | เซียว จื๋อเสี่ยน (ราชวงศ์เหลียง) | ค.ศ. 537 |  |
| *เว่ย์ชู* 魏書 | ราชวงศ์เว่ย์เหนือ

---

ราชวงศ์เว่ย์ตะวันออก | เว่ย์ โชว (ราชวงศ์ฉีเหนือ) | ค.ศ. 554 |  |
| *เหลียงชู* 梁書 | ราชวงศ์เหลียง | เหยา ซือเหลียน (ราชวงศ์ถัง) | ค.ศ. 636 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *เฉินชู* 陳書 | ราชวงศ์เฉิน | เหยา ซือเหลียน (ราชวงศ์ถัง) | ค.ศ. 636 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *เป่ย์ฉีชู* 北齊書 | ราชวงศ์ฉีเหนือ | หลี ไป่เย่า (ราชวงศ์ถัง) | ค.ศ. 636 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *โจวชู* 周書 | ราชวงศ์เว่ย์ตะวันตก

---

ราชวงศ์โจวเหนือ | หลิงหู เต๋อเฟิน (ราชวงศ์ถัง) | ค.ศ. 636 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *สุยชู* 隋書 | ราชวงศ์สุย | เว่ย์ เจิง (ราชวงศ์ถัง) | ค.ศ. 636 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *จิ้นชู* 晉書 | ราชวงศ์จิ้นตะวันตก

---

ราชวงศ์จิ้นตะวันออก | ฝาง เสฺวียนหลิง (ราชวงศ์ถัง) | ค.ศ. 648 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *หนานฉื่อ* 南史 | ราชวงศ์หลิวซ่ง

---

ราชวงศ์ฉีใต้

---

ราชวงศ์เหลียง

---

ราชวงศ์เฉิน | หลี่ เหยียนโช่ว (ราชวงศ์ถัง) | ค.ศ. 659 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *เป๋ย์ฉื่อ* 北史 | ราชวงศ์เว่ย์เหนือ

---

ราชวงศ์เว่ย์ตะวันออก

---

ราชวงศ์เว่ย์ตะวันตก

---

ราชวงศ์ฉีเหนือ

---

ราชวงศ์โจวเหนือ

---

ราชวงศ์สุย | หลี่ เหยียนโช่ว (ราชวงศ์ถัง) | ค.ศ. 659 | ส่วนหนึ่งของ*แปดประวัติศาสตร์นิพนธ์ที่รวบรวมในยุคราชวงศ์ถัง* (唐初八史) |
| *จิ้วถังชู* 舊唐書 | ราชวงศ์ถัง | หลิว ซฺวี่ (ราชวงศ์จิ้นยุคหลัง) | ค.ศ. 945 |  |
| *จิ้วอู่ไต้ฉื่อ* 舊五代史 | ราชวงศ์เหลียงยุคหลัง

---

ราชวงศ์ถังยุคหลัง

---

ราชวงศ์จิ้นยุคหลัง

---

ราชวงศ์ฮั่นยุคหลัง

---

ราชวงศ์โจวยุคหลัง | เซฺว จฺวีเจิ้ง (ราชวงศ์ซ่ง) | ค.ศ. 974 |  |
| *อู่ไต้ฉื่อจี้* 五代史記 | ราชวงศ์เหลียงยุคหลัง

---

ราชวงศ์ถังยุคหลัง

---

ราชวงศ์จิ้นยุคหลัง

---

ราชวงศ์ฮั่นยุคหลัง

---

ราชวงศ์โจวยุคหลัง | โอวหยาง ซิว (ราชวงศ์ซ่ง) | ค.ศ. 1053 | มีอีกชื่อเรียกว่า "*ซินอู่ไต้ฉื่อ*" (新五代史) |
| *ซินถังชู* 新唐書 | ราชวงศ์ถัง | โอวหยาง ซิว (ราชวงศ์ซ่ง) | ค.ศ. 1060 |  |
| *เหลียวฉื่อ* 遼史 | ราชวงศ์เหลียว

---

ราชวงศ์เหลียวตะวันตก | ทัวทัว (ราชวงศ์หยวน) | ค.ศ. 1343 | ส่วนหนึ่งของ*สามประวัติศาสตร์นิพนธ์ที่รวบรวมในยุคราชวงศ์หยวน* (元末三史) |
| *จินฉื่อ* 金史 | ราชวงศ์จิน | ทัวทัว (ราชวงศ์หยวน) | ค.ศ. 1345 | ส่วนหนึ่งของ*สามประวัติศาสตร์นิพนธ์ที่รวบรวมในยุคราชวงศ์หยวน* (元末三史) |
| *ซ่งฉื่อ* 宋史 | ราชวงศ์ซ่งเหนือ

---

ราชวงศ์ซ่งใต้ | ทัวทัว (ราชวงศ์หยวน) | ค.ศ. 1345 | ส่วนหนึ่งของ*สามประวัติศาสตร์นิพนธ์ที่รวบรวมในยุคราชวงศ์หยวน* (元末三史) |
| *ยฺเหวียนฉื่อ* 元史 | ราชวงศ์หยวน | ซ่ง เหลียน (ราชวงศ์หมิง) | ค.ศ. 1370 |  |
| *หมิงฉื่อ* 明史 | ราชวงศ์หมิง | จาง ถิง-ยฺวี่ (ราชวงศ์ชิง) | ค.ศ. 1739 |  |

## ดูเพิ่ม

* ตำราคลาสสิกจีน
* *ร่างประวัติศาสตร์ราชวงศ์ชิง* ร่างตำราประวัติศาสตร์ที่ต่อเนื่องถึงปี ค.ศ. 1911
* ประวัติศาสตร์จีน
* *จือจื้อทงเจี้ยน*

## อ้างอิง

## แหล่งข้อมูลอื่น

Wikisource
วิกิซอร์ซภาษาจีน (中文) มีข้อมูลต้นฉบับเกี่ยวกับ:
**ตำราประวัติศาสตร์จีนยี่สิบสี่ชุด Chinese Literature The Ershiwushi 二十五史 "The Twenty-five Official Dynastic Histories" (zhengshi 正史) Ulrich Theobold, China Knowledge